Wonder Food: Science Confirms Turmeric As Effective As 14 Drugs – SPY & KNOW
Posted in Food & Wine, Health, Hobbies & InterestsTurmeric Wonder Food Meeste plaasaanvalle en -moorde kom oor naweke in VS voor - Bladsy 10
Nuusflitse – September 2019 - Meeste plaasaanvalle en -moorde kom oor naweke in VS voor
Nuusflitse – September 2019
VL lê klem op verantwoordbaarheid en stem in tot verstandhouding met Departement van Landbou
VL bedank lede vir droogtehulp; doen beroep vir wanneer jy skenk
Bande regoor provinsie gesmee tydens besoek aan VS Agri
Fidelity ADT maak aanstelling in VS om landbouers te help
Kry wenke vir dieselrabat-probleme
Skelms probeer landbouers só om bos lei
Maak seker jy is deel van gewilde Toekomsfokusdag
Meeste plaasaanvalle en -moorde kom oor naweke in VS voor
Dié dorpe loop meeste deur onder veediefstal
Vul sensus-vraelys só in as dit pla
Maak op hierdie manier bydrae tot LE Fonds
Die meeste plaasmoorde en –aanvalle in die Vrystaat in die laaste ses maande het naby of oor naweke plaasgevind. Dit is volgens inligting van die Vrystaat Landbou (VL) VKB Veiligheidslessenaar wanneer daar na hierdie statistiek vanaf 1 April 2019 tot 25 September 2019 gekyk word.
Boonop was daar ook ’n toename in plaasaanvalle en –moorde in die provinsie wanneer hierdie tydperk met verlede jaar s’n vergelyk word.
“Die meeste aanvalle in dié tydperk in 2019 is op Vrydae, gevolg deur Saterdae, gepleeg. 16 van die aanvalle was tussen 18:00 en 06:00 die volgende oggend gepleeg,” sê Dr Jane Buys, Veiligheidsrisiko-analis van VL.
Altesaam 24 plaasaanvalle, wat vier moord-insidente insluit, het vanaf 1 April tot 25 September 2019 in die Vrystaat op plase of kleinhoewes plaasgevind. Inligting toon dat twee van die moord-insidente was op Vrydae, gevolg deur ’n Saterdag. Een het tussen ’n Woensdag en Vrydag plaasgevind.
Volgens die VL VKB Veiligheidslessenaar se inligting, het daar in dieselfde tydperk in 2018 altesaam 19 aanvalle, wat twee moord-insidente insluit, in die provinsie voorgekom.
Buys sê daar het in Junie, Julie en Augustus 2019 elkeen vyf aanvalle/moorde plaasgevind. “Die vier moord-insidente het voorgekom in Bethlehem, Boshof, Hoopstad en Vredefort. Hiertydens is ’n produsent, ’n werker en twee mense wat op plase woon vermoor,” sê sy.
Meeste van vanjaar se aanvalle/moorde in die betrokke tydperk het op plase, slegs een was op ’n kleinhoewe, voorgekom. Tien van die 20 aanvalle was op produsente, twee op opkomende landbouers, vyf op werkers en drie op mense wat op plase woon.
Verdere inligting toon dat in vyf van die aanvalle in 2019 twee slagoffers aangeval is, terwyl die ander aanvalle almal op een slagoffer gemik was. Die dorpe wat vanjaar meer as twee aanvalle, wat moorde insluit, beleef het, is Clocolan, Odendaalsrus, Mafube en Vredefort.
Verlede jaar se statistiek in dieselfde tydperk toon dat albei moord-insidente op produsente plaasgevind het. Verder was agt van die 17 aanvalle op produsente, sewe op werkers, een op ’n opkomende landbouer en een een waar ’n werker én produsent aangeval is.
Die maande gedurende dié tydperk in 2018 waarin daar die meeste aanvalle voorgekom het, was Junie en Augustus. Daar het saam in dié maande 12 insidente voorgekom, met Warden en Ladybrand wat elkeen meer as twee insidente beleef het.